LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL PAŽYMOS APIE STUDENTO STATUSĄ PAVYZDINĖS FORMOS PATVIRTINIMO

2023 m. rugpjūčio 25 d. Nr. V-1096

Vilnius

Atsižvelgdamas į Lietuvos studentų sąjungos 2023 m. rugpjūčio 17 d. raštą Nr. SR-28/23 „Dėl laikinų Lietuvos studentų pažymėjimų išdavimo prasidėjus mokslo metams“:

1. T v i r t i n u Pažymos apie studento statusą pavyzdinę formą (pridedama).

2. N u s t a t a u, kad pagal šio įsakymo 1 punktu patvirtintą Pažymos apie studento statusą pavyzdinę formą Lietuvos aukštųjų mokyklų išduotos pažymos studentams, neturintiems Lietuvos studento pažymėjimo, suteikiančio teisę pasinaudoti Lietuvos Respublikos transporto lengvatų įstatymo 5 straipsnio 3 ir 6 dalyse nustatytomis lengvatomis, laikomos dokumentu, suteikiančiu tokią teisę nuo šio įsakymo įsigaliojimo dienos iki 2023 m. rugsėjo 30 d. įskaitytinai.

3. P r i p a ž į s t u netekusiu galios Lietuvos Respublikos švietimo, mokslo ir sporto ministro 2022 m. rugpjūčio 12 d. įsakymą Nr. V-1238 „Dėl Pažymos apie studento statusą pavyzdinės formos patvirtinimo“ su visais pakeitimais ir papildymais.

Švietimo, mokslo ir sporto ministras	Gintautas Jakštas

PATVIRTINTA

Lietuvos Respublikos švietimo, mokslo ir

sporto ministro 2023 m. rugpjūčio 25 d.

įsakymu Nr. V-1096

(Pažymos apie studento statusą pavyzdinė forma)

(Aukštosios mokyklos logotipas)

(Aukštosios mokyklos pavadinimas)

2023- -	Nr.

(sudarymo data)

(sudarymo vieta)

PAŽYMA APIE STUDENTO STATUSĄ

Pažymime, kad (vardas ir pavardė) (a. k. (asmens kodo skaičiai) yra nuolatinės studijų formos studentas (-ė).

Pažyma galioja nuo 2023 m. ...........d. iki 2023 m. rugsėjo 30 d. įskaitytinai.

(Atsakingo asmens pareigos)

(Vardas ir pavardė)

A. V.	...........................

(Parašas)